b'\n_START_ARTICLE_\nD\xc3\xa9j\xc3\xa0 Vu (film fra 2016)\n_START_SECTION_\nHandling\n_START_PARAGRAPH_\nDokumentarfilmen er en k\xc3\xa6rlighedshistorie, der tog sin begyndelse for l\xc3\xa6nge siden i instrukt\xc3\xb8rens barndomshjem langt ude p\xc3\xa5 landet. Da Jon Bang Carlsen blev d\xc3\xb8bt, gav hans far ham et maleri af Jesus og h\xc3\xa6ngte det op over hans seng. Hver aften f\xc3\xb8r han lukkede sine barne\xc3\xb8jne, bad han til manden p\xc3\xa5 korset om at se efter sin familie. Da Jon Bang Carlsens far alligevel pludselig forlod familien, br\xc3\xa6ndte han i desperation \xc3\xb8jnene ud p\xc3\xa5 farens gave med en r\xc3\xb8dgl\xc3\xb8dende ildrager. Dokumentarfilmen er en selvbiografisk sk\xc3\xa6bnefort\xc3\xa6lling om Jon Bang Carlsens s\xc3\xb8gen efter at g\xc3\xb8re skaden god igen, fortalt gennem billeder og klip fra instrukt\xc3\xb8rens lange karriere, der t\xc3\xa6ller mere end 40 film i et v\xc3\xa6ld af genrer.'